Neovisna knjižara umjesto kavane (12/8/03) - 2003-03-14
"Books and Books" u Coral Gablesu na Floridi primjer je uspješne neovisne knjižare, ali i društvenog okupljališta, kakvih u Americi već
U poslovnom svijetu "veće" je obično i "bolje". Velike tvrtke kupuju robu na veliko od svojih dobavljača koji im zato daju popust. Dio te uštede tvrtke proslijeđuju svojim kupcima putem nižih cijena. Na koji onda način mala poduzeća mogu konkurirati lancima s stotinama dućana po cijeloj zemlji? Novinarka Faith Lapidus otkrila je tu tajnu u novisnoj knjižari Books and Books u Coral Gablesu, u saveznoj državi Floridi. Ulazimo kroz vrata pored kavane s terasom u mediteranskom stilu. Knjižara Books and Books je naizgled kao svaka druga, međutim nakon nekoliko koraka nađete se na tečaju stranog jezika ili usred neke slične aktivnosti koja okuplja ljude iz susjedstva. Mitch Kaplan je otvorio Books and Books prije 20 godina. Danas je njegova knjižara dio knjižvne scene Miamia. Uspješno posluje unatoč konkurenciji velikih nacionalnih lanaca zbog kojih su tisuće malih knjižara zatvorile vrata. Danas je to jedina neovisna knjižara u južnoj Floridi. Gospodin Kaplan kaže da ključ njegovog uspjeha leži u činjenici što je knjižara postala dio lokalne scene: "Mislim da je moja knjižara u istoj situaciji kao i druge uspješne knjižare. Mnoge od njih su počele s radom u osamdesetim, seamdesetim, poneke čak i u šezdesetim, i sve dijele isti senzibilitet - jaku vezu s lokalnom zajednicom. Tu se ljudi sastaju, pisci predstavljaju svoja nova djela... Ljudi se ovdje osjećaju sigurno kada iznose svoje stavove i ideje.” Knjižara to postiže ugošćjujući mnoštvo priredbi. Nešto se tu događa skoro svake večeri do duboko u noć. Christina Nosti koordiniria priredbe i kaže da Books and Books nije samo knjižara već mjesto gdje se okupljaju ljudi iz susjedstva: "Kulturne udruge često od nas traže prostor za različite promocije, ili je to nova predstava, ili neko čitanje, ili žele predstaviti novi CD, tako da mi radimo s različitim organizacijama i grupama.. Petkom navečer imamo koncerte u dvorištu, imali smo i domjenke, dječje priredbe, mi zaista radimo sve, jako smo kreativni.” Ta vrsta kreativnosti privlačni lojalne mušterije. "Ambijent, glazba, ljudi...kad sam prvi put bila ovdje jako mi se svidjelo, drugi put sam sa sobom dovela prijateljucu" - povjerila nam se jedna od njih. Pisci također jedva čekaju doći u Books and Books. Tim Dosey je ove večeri opet tu na promociji svoje pete knjige "The Stingray Shuffle". Po njemu, Books and Books je najbolja knjižara u Americi: "Mitchu Kaplanu dugujem zaista mnogo. On me je ugostio nakon moje prve knjige kada sam još bio potpuno nepoznat. Uvijek se rado ovdje vraćam. Ova knjižara je za pisce poput dvorane Carnegie Hall za glazbenike. Do nje se može doći samo s puno pisanja.” Premda knjižara Books and Books dovodi autore iz cijelog svijeta Mitch Kaplan predaje posebnu pozornost lokalnim piscima: "Kad smo otvorili knjižaru 1982. godine Miami u književno pogledu nije uživao poseban ugled. To se u međuvremenu promijenilo, razvoj je tijekom godina uistinu impresivan što me zaista čini vrlo zadovoljnim.” U međuvremenu veliki lanci knjižara su također uveli književne večeri i svojim prodajnim prostorima "priključili" kafiće. Međutim Mitch Kaplan kaže da se identifikacija s lokalitetima - recimo određenim kvartom - "ne može nametnuti odozgo iz uprave korporacije", a to je upravo tajna uspjeha knjižare Books and Books.